CELEX: 52015PC0654
Language: fi
Date: 2015-12-16
Title: Ehdotus NEUVOSTON PÄÄTÖS vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona Euroopan unionin ja Kiinan kansantasavallan välillä tehtävän sopimuksen tekemisestä

EUROOPAN KOMISSIO
            Bryssel 16.12.2015
            COM(2015) 654 final
            2015/0298(NLE)
            Ehdotus
            NEUVOSTON PÄÄTÖS
            vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona Euroopan unionin ja Kiinan kansantasavallan välillä tehtävän sopimuksen tekemisestä
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Euroopan unionin tulliliitto on laajentunut Kroatian tasavallan liityttyä unioniin. Maailman kauppajärjestön (WTO) sääntöjen (GATT 1994 -sopimuksen XXIV artiklan 6 kohta) mukaisesti Euroopan unioni on velvoitettu aloittamaan neuvottelut sellaisten WTO-jäsenten kanssa, joilla on Kroatian myönnytysluetteloihin liittyvät neuvotteluoikeudet, jotta voidaan sopia mahdollisesta korvaavasta mukautuksesta. Tällaisia mukautuksia tarvitaan, jos EU:n ulkoisten tullien kantaminen johtaa siihen, että tullit ylittävät tason, johon liittyvä maa on sitoutunut WTO:ssa.
            
            
               Neuvosto valtuutti 15. heinäkuuta 2013 komission aloittamaan GATT 1994 -sopimuksen XXIV artiklan 6 kohdan mukaiset neuvottelut. Komissio on neuvotellut neuvotteluoikeuden omaavien WTO:n jäsenten kanssa Kroatian tasavallan Euroopan unioniin liittymisen vuoksi kumottavassa myönnytysluettelossa mainittavien erityismyönnytysten peruuttamisesta. 
            
            
               Kiinan kansantasavallan kanssa käytyjen neuvottelujen tuloksena tehtiin kirjeenvaihtona sopimusluonnos, jäljempänä ’sopimus’, joka parafoitiin 7. lokakuuta 2015 Brysselissä. Tässä ehdotuksessa pyydetään neuvostoa hyväksymään päätös Kiinan kansantasavallan kanssa kirjeenvaihtona tehtävän sopimuksen tekemisestä. Samalla toimitetaan erillinen ehdotus sopimuksen allekirjoittamisesta.
            
            
               •
                     Yhdenmukaisuus muiden alaa koskevien politiikkojen säännösten kanssa 
            
            
               
                  Ehdotus on yhdenmukainen aiemmissa EU:n laajentumisissa noudatettujen EU:n menettelyjen kanssa.
               
            
            
               •Yhdenmukaisuus unionin muiden politiikkojen kanssa
            
            
               
                  Ehdotuksessa sovelletaan EU:n käytäntöjä, jotka ovat yhdenmukaisia unionin ulkoisen toiminnan sekä teollisuus- ja maatalouspolitiikan käytäntöjen kanssa.
               
            
            
               2.OIKEUSPERUSTA TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Euroopan unionin toiminnasta tehdyn sopimuksen (SEUT) 207 artikla yhdessä sen kansainvälisten sopimusten allekirjoittamista koskevan 218 artiklan 5 kohdan kanssa.
               
            
            
               •Toissijaisuusperiaate (jaetun toimivallan osalta) 
            
            
               Ehdotus kuuluu unionin yksinomaiseen toimivaltaan (Euroopan unionin toiminnasta tehdyn sopimuksen 3 artiklan 1 kohdan e alakohta). Sen vuoksi toissijaisuusperiaatetta ei sovelleta.
            
            
               •Suhteellisuusperiaate
            
            
               Kroatian myönnytysten peruuttamisella oli vaikutuksia Kiinan kansantasavaltaan. Korvaavat mukautukset eivät tältä tosin ylitä Kiinan oikeuksia. Ehdotus on suhteellisuusperiaatteen mukainen.
            
            
               •Toimintatavan valinta
            
            
               SEUT-sopimuksen 218 artiklan 5 kohdassa edellytetään, että neuvosto tekee päätöksen sopimuksen tekemisestä.
            
         
         
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               
                  Neuvostolle (kauppapoliittiselle komitealle) on ilmoitettu säännöllisesti neuvottelujen sisällöstä ja edistymisestä. Myös Euroopan parlamentille (kansainvälisen kaupan valiokunnalle) on tiedotettu asiasta.
               
            
            
               4.TALOUSARVIOVAIKUTUKSET
            
            
               
                  Katso rahoitusselvitys.
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Tässä ehdotuksessa pyydetään neuvostoa hyväksymään päätös Kiinan kansantasavallan kanssa kirjeenvaihtona tehtävänä sopimuksen tekemisestä. Samalla neuvostolle toimitetaan erillinen ehdotus mainitun sopimuksen allekirjoittamisesta.
               
            
            
               Sopimuksen tulokset on sisällytettävä teollisuustuotteiden osalta tariffi- ja tilastonimikkeistöstä ja yhteisestä tullitariffista 23 heinäkuuta 1987 annetun neuvoston asetuksen (ETY) N:o 2658/87 liitteeseen I hyväksymällä komission täytäntöönpanoasetus, jolla muutetaan kyseistä liitettä mainitun asetuksen 9 artiklan perusteella yhteisessä tullitariffissa  vahvistettujen sopimustullien alentamiseksi seuraavasti:
            
            
               –Alennetaan tullinimikkeen 6404 19 90 (jalkineet, joiden ulkopohjat ovat kumia tai muovia – muut) osalta tämänhetkinen sidottu EU:n tulli 17 prosentista 16,9 prosenttiin.
            
            
               –Alennetaan tullinimikkeen 8415 10 90 (erillisistä yksiköistä koostuvat (”split-system”) ikkunaan tai seinään asennettavat ilmastointilaitteet) osalta tämänhetkinen sidottu EU:n tulli 2,7 prosentista 2,5 prosenttiin.
            
            
               Maatalouden kiintiöiden kasvun osalta komissio antaa maataloustuotteiden yhteisestä markkinajärjestelystä annetun asetuksen (EU) N:o 1308/2013 187 artiklan a alakohdan mukaisesti täytäntöönpanoasetuksen, jolla avataan ja hallinnoidaan seuraavia kiintiöitä:
            
            
               –Nimikkeeseen 0703 20 00 lisätään 2 150 tonnia Kiinan kansantasavallan osuuteen valkosipulia koskevasta EU:n tariffikiintiöstä siten, että kiintiötulli on edelleen 9,6 %.
            
            
               –Lisätään 650 tonnia Kiinan kansantasavallan osuuteen EU:n tariffikiintiöstä, joka koskee valmistettuja, säilöttyjä tai väliaikaisesti säilöttyjä Agaricus-sukuisia sieniä siten, että kiintiötulli säilyy ennallaan.
            
            
               Näitä täytäntöönpanotoimenpiteitä valmistellaan yhtäaikaisesti tämän ehdotuksen kanssa.
            
            
               2015/0298 (NLE)
            
            
               Ehdotus
            
            
               NEUVOSTON PÄÄTÖS
            
            
               vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona Euroopan unionin ja Kiinan kansantasavallan välillä tehtävän sopimuksen tekemisestä
            
            
               EUROOPAN UNIONIN NEUVOSTO, joka
            
         
         
            
               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 6 kohdan a alakohdan v alakohdan kanssa,
            
            
               ottaa huomioon Euroopan komission ehdotuksen,
            
            
               ottaa huomioon Euroopan parlamentin hyväksynnän
                  1
               ,
            
            
               sekä katsoo seuraavaa:
            
            
               (1)Neuvosto valtuutti 15 päivänä tammikuuta 2013 komission aloittamaan vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan mukaiset neuvottelut tiettyjen muiden Maailman kauppajärjestön jäsenten kanssa Kroatian tasavallan Euroopan unioniin liittymisen vuoksi.
            
            
               (2)Komissio on käynyt neuvotteluja neuvoston antamien neuvotteluohjeiden mukaisesti.
            
            
               (3)Neuvottelut on saatettu päätökseen, ja Euroopan unionin ja Kiinan kansantasavallan välinen vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen vuoksi kirjeenvaihtona tehtävä sopimus parafoitiin 7 päivänä lokakuuta 2015.
            
            
               (4)Sopimus allekirjoitettiin Euroopan unionin puolesta [...] sillä varauksella, että sopimuksen tekeminen saatetaan päätökseen, neuvoston päätöksen [...] mukaisesti.
            
            
               (5)Mainittu sopimus olisi tehtävä,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Tehdään kirjeenvaihtona sopimus Euroopan unionin ja Kiinan kansantasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta.
            
            
               Sopimuksen teksti on tämän päätöksen liitteenä.
            
            
               2 artikla
            
            
               Neuvoston puheenjohtaja nimeää henkilön, jolla on valtuudet antaa Euroopan unionin puolesta sopimuksen sopimuksessa määrätty ilmoitus, jolla Euroopan unioni ilmaisee sitoutuvansa noudattamaan sopimusta.
            
            
               3 artikla
            
            
               Tämä päätös tulee voimaan päivänä, jona se annetaan. Se julkaistaan Euroopan unionin virallisessa lehdessä.
            
            
               Sopimuksen voimaantulopäivä julkaistaan Euroopan unionin virallisessa lehdessä.
            
            
               Tehty Brysselissä
            
            
               
                     Neuvoston puolesta
               
            
         
         
            
               
                     Puheenjohtaja
               
            
            
            
                     
                        RAHOITUSSELVITYS
                     
                  
                  
                     
                  
               
                     
                  
                  
                     
                        PÄIVÄMÄÄRÄ: 16.10.2015
                     
                  
               
                     
                        1.
                     
                  
                  
                     
                        BUDJETTIKOHTA:
                     
                     
                        Luku 12 – Tullimaksut ja muut maksut 
                     
                  
                  
                     
                  
               
                     
                        2.
                     
                  
                  
                     
                        OTSIKKO:
                     
                     
                        Ehdotus neuvoston päätökseksi vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona Euroopan unionin ja Kiinan kansantasavallan välillä tehtävän sopimuksen tekemisestä
                     
                  
               
                     
                        3.
                     
                  
                  
                     
                        OIKEUSPERUSTA:
                     
                     
                        Euroopan unionin toiminnasta tehty sopimus ja erityisesti sen 207 ja 218 artikla.
                     
                  
               
                     
                        4.
                     
                  
                  
                     
                        TAVOITTEET:
                     
                     
                        Euroopan unionin ja Kiinan kansantasavallan välisen kirjeenvaihtona tehtävän sopimuksen tekeminen.
                     
                  
               
                     
                        5.
                     
                  
                  
                     
                        VAIKUTUKSET TALOUSARVIOON
                     
                  
                  
                     
                        KULUVA VARAINHOITOVUOSI 2015 
                           (milj. euroa)
                     
                  
                  
                     
                        SEURAAVA VARAINHOITOVUOSI 2016 
                     
                     
                        (milj. euroa)
                     
                  
                  
                     
                         VARAINHOITOVUOSI 2017
                     
                     
                        (milj. euroa)
                     
                  
               
                     
                        5,0
                     
                  
                  
                     
                        MENOT
                     
                     
                        -
                              EU:N TALOUSARVIOSTA
                           (PALAUTUKSET/INTERVENTIOT)
                     
                     
                        -
                              KANSALLISISTA TALOUSARVIOISTA
                     
                     
                        -
                              MUUT
                     
                  
                  
                     
                        
                           -
                     
                  
                  
                     
                        
                           -
                     
                  
                  
                     
                        
                           -
                     
                  
               
                     
                        5.1
                     
                  
                  
                     
                        TULOT
                     
                     
                        -
                              EU:N OMAT VARAT
                           (MAKSUT/TULLIT)
                     
                     
                        -
                              KANSALLISELLA TASOLLA
                     
                  
                  
                     
                        - 
                     
                  
                  
                     
                        - 2,45
                     
                  
                  
                     
                        - 4,9
                     
                  
               
                     
                        5.0.1
                     
                  
                  
                     
                        MENOARVIO
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        TULOARVIO
                     
                  
                  
                     
                        -
                     
                  
                  
                     
                        -
                     
                  
                  
                     
                        -
                     
                  
               
                     
                        5.2
                     
                  
                  
                     
                        LASKUTAPA: -
                     
                  
               
                     
                        6.0
                     
                  
                  
                     
                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA
                     
                  
                  
                     
                        EI
                     
                  
               
                     
                        6.1
                     
                  
                  
                     
                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA
                     
                  
                  
                     
                        EI
                     
                  
               
                     
                        6.2
                     
                  
                  
                     
                        LISÄTALOUSARVION TARVE
                     
                  
                  
                     
                        EI
                     
                  
               
                     
                        6.3
                     
                  
                  
                     
                        MYÖHEMPIIN TALOUSARVIOIHIN OTETTAVAT MÄÄRÄRAHAT
                     
                  
                  
                     
                        EI
                     
                  
               
                     
                        HUOMAUTUKSIA:
                     
                     
                        Euroopan unionin tulliliitto on laajentunut Kroatian tasavallan liityttyä unioniin. WTO:n sääntöjen (GATT 1994 -sopimuksen XXIV artiklan 6 kohta) mukaisesti Euroopan unioni on velvoitettu aloittamaan neuvottelut sellaisten WTO-jäsenten kanssa, joilla on myönnytysluetteloihin liittyvät neuvotteluoikeudet missä tahansa liittymässä olevassa maassa, jotta voidaan sopia mahdollisista korvaavista mukautuksista. Kiinan kansantasavallan kanssa käytyjen neuvottelujen tuloksena tehtiin tämä sopimus, joka sisältää seuraavaa:
                     
                     
                        - voimassa olevien valkosipulia ja sieniä koskevien kiintiöiden määrien lisääminen Kiinan osalta,
                           - EU:n tullin alentaminen -0,1 prosentilla tullinimikkeeseen 6404 19 90 luokiteltavien jalkineiden osalta,
                           - EU:n tullin alentaminen -0,2 prosentilla tullinimikkeeseen 8415 10 90 luokiteltavien ilmastointilaitteiden osalta.
                           Näiden toimenpiteiden on tarkoitus tulla voimaan vuoden 2016 toiseen vuosipuoliskoon mennessä.
                     
                  
               
         
         
            
                  
                     (1)
                  EUVL C […], […], s. […].
               
            
      
    ---documentbreak--- 
      
         
               EUROOPAN KOMISSIO
            Bryssel 16.12.2015
            COM(2015) 654 final
            LIITE
            asiakirjaan
            ehdotus neuvoston päätökseksi
            vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona Euroopan unionin ja Kiinan kansantasavallan välillä tehtävän sopimuksen tekemisestä
            
               
         
         
            
               KIRJEENVAIHTONA TEHTY SOPIMUS
            
            
               Euroopan unionin ja Kiinan kansantasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta
            
            
               A. Euroopan unionin kirje
            
            
               […], […]
            
            
               Arvoisa vastaanottaja 
            
            
               Kroatian tasavallan myönnytysluettelon muuttamisesta Kroatian tasavallan Euroopan unioniin liittymisen vuoksi käytyjen vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisten neuvottelujen johdosta minulla on kunnia ehdottaa seuraavaa:
            
            
               Euroopan unioni sisällyttää EU:n 28 jäsenvaltion tullialuetta koskevaan myönnytysluetteloonsa myönnytykset, jotka sisältyvät EU:n 27 jäsenvaltion tullialuetta koskevaan luetteloon, seuraavin muutoksin:
            
            
               Nimikkeeseen 0703 20 00 lisätään 2 150 tonnia Kiinan kansantasavallan osuuteen valkosipulia koskevasta EU:n tariffikiintiöstä siten, että kiintiötulli on edelleen 9,6 %.
            
            
               Lisätään 650 tonnia (valutettu nettopaino) Kiinan kansantasavallan osuuteen EU:n tariffikiintiöstä, joka koskee valmistettuja, säilöttyjä tai väliaikaisesti säilöttyjä Agaricus-sukuisia sieniä:
            
            
               tullinimike 0711 51 00, kiintiön ulkopuolinen tulli 9,6 + 191 euroa/100 kg/net eda, kiintiötulli 12 prosenttia;
            
            
               tullinimike 2003 10 20, kiintiön ulkopuolinen tulli 18,4 + 191 euroa/100 kg/net eda, kiintiötulli 23 prosenttia;
            
            
               tullinimike 2003 10 30, kiintiön ulkopuolinen tulli 18,4 + 222 euroa/100 kg/net eda, kiintiötulli 23 prosenttia.
            
            
               Alennetaan tullinimikkeen 6404 19 90 (jalkineet, joiden ulkopohjat ovat kumia tai muovia – muut) osalta tämänhetkinen sidottu EU:n tulli 17 prosentista 16,9 prosenttiin.
            
            
               Alennetaan tullinimikkeen 8415 10 90 (erillisistä yksiköistä koostuvat (”split-system”) ikkunaan tai seinään asennettavat ilmastointilaitteet) osalta tämänhetkinen sidottu EU:n tulli 2,7 prosentista 2,5 prosenttiin.
            
            
               Euroopan unioni ja Kiinan kansantasavalta ilmoittavat toisilleen, kun niiden sisäiset menettelyt sopimuksen voimaan saattamiseksi on saatu päätökseen. Sopimus tulee voimaan 14 päivän kuluttua siitä päivästä, kun viimeinen ilmoitus on vastaanotettu. 
            
            
               Olisin kiitollinen, jos voisitte vahvistaa hallituksenne olevan yhtä mieltä tämän kirjeen sisällöstä. Siinä tapauksessa tämä kirje yhdessä vahvistuksenne kanssa muodostavat Euroopan unionin ja Kiinan kansantasavallan välisen kirjeenvaihtona tehdyn sopimuksen.
            
            
               Kunnioittavasti
            
            
               Euroopan unionin puolesta
            
            
               B. Kiinan kansantasavallan kirje
            
         
         
            
               […], […]
            
            
               Arvoisa vastaanottaja 
            
            
               Minulla on kunnia ilmoittaa saaneeni [...] päivätyn seuraavansisältöisen kirjeenne:
            
            
               ”Kroatian tasavallan myönnytysluettelon muuttamisesta Kroatian tasavallan Euroopan unioniin liittymisen vuoksi käytyjen vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisten neuvottelujen johdosta minulla on kunnia ehdottaa seuraavaa:
            
            
               Euroopan unioni sisällyttää EU:n 28 jäsenvaltion tullialuetta koskevaan myönnytysluetteloonsa myönnytykset, jotka sisältyvät EU:n 27 jäsenvaltion tullialuetta koskevaan luetteloon, seuraavin muutoksin:
            
            
               Nimikkeeseen 0703 20 00 lisätään 2 150 tonnia Kiinan kansantasavallan osuuteen valkosipulia koskevasta EU:n tariffikiintiöstä siten, että kiintiötulli on edelleen 9,6 %.
            
            
               Lisätään 650 tonnia (valutettu nettopaino) Kiinan kansantasavallan osuuteen EU:n tariffikiintiöstä, joka koskee valmistettuja, säilöttyjä tai väliaikaisesti säilöttyjä Agaricus-sukuisia sieniä:
            
            
               tullinimike 0711 51 00, kiintiön ulkopuolinen tulli 9,6 + 191 euroa/100 kg/net eda, kiintiötulli 12 prosenttia;
            
            
               tullinimike 2003 10 20, kiintiön ulkopuolinen tulli 18,4 + 191 euroa/100 kg/net eda, kiintiötulli 23 prosenttia;
            
            
               tullinimike 2003 10 30, kiintiön ulkopuolinen tulli 18,4 + 222 euroa/100 kg/net eda, kiintiötulli 23 prosenttia.
            
            
               Alennetaan tullinimikkeen 6404 19 90 (jalkineet, joiden ulkopohjat ovat kumia tai muovia – muut) osalta tämänhetkinen sidottu EU:n tulli 17 prosentista 16,9 prosenttiin.
            
            
               Alennetaan tullinimikkeen 8415 10 90 (erillisistä yksiköistä koostuvat (”split-system”) ikkunaan tai seinään asennettavat ilmastointilaitteet) osalta tämänhetkinen sidottu EU:n tulli 2,7 prosentista 2,5 prosenttiin.
            
            
               Euroopan unioni ja Kiinan kansantasavalta ilmoittavat toisilleen, kun niiden sisäiset menettelyt sopimuksen voimaan saattamiseksi on saatu päätökseen. Sopimus tulee voimaan 14 päivän kuluttua siitä päivästä, kun viimeinen ilmoitus on vastaanotettu. 
            
            
               Olisin kiitollinen, jos voisitte vahvistaa hallituksenne olevan yhtä mieltä tämän kirjeen sisällöstä. Siinä tapauksessa tämä kirje yhdessä vahvistuksenne kanssa muodostavat Euroopan unionin ja Kiinan kansantasavallan välisen kirjeenvaihtona tehdyn sopimuksen.”
            
            
               Minulla on kunnia ilmoittaa, että hallitukseni hyväksyy edellä esitetyn kirjeen.
            
            
               Kiinan kansantasavallan puolesta